OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 75/16/8810	Spišská Nová Ves 30.06.2016 
EEČ: 2-68-693-2016

U Z N E S E N I E

Trestná vec:	obv. XXXXX 
Trestný čin:	Prečin Nebezpečné prenasledovanie podľa § 360a odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Nebezpečné prenasledovanie podľa § 360a odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v dobe od začiatku mesiaca máj 2015 až najmenej do 25. januára 2016 v Krompachoch, na ulici Hlavnej, XXXXX pravidelne každý  deň, a to 4 až 5 x denne vyhľadával osobnú blízkosť zamestnankyne XXXXX, sledoval ju, prihováral sa jej otázkami týkajúcimi sa jej osobného a intímneho života, dotýkal sa jej, a to aj napriek tomu, že bol touto opakovane upozorňovaný, aby upustil od takéhoto konania, načo však tento znervóznel a začal byť agresívny, pričom aj  udrel XXXXX asi 4 x po chrbte a raz ju chytil za ruky a vytočil ju smerom k sebe, pričom takéto jeho konanie vzbudilo u XXXXX obavu o život a zdravie, z dôvodu ktorej sa pred obvineným v práci skrývala a vyhýbala sa kontaktu s ním a tiež to podstatným spôsobom  narúšalo i výkon jej zamestnania,         
lebo obvinený nebol v čase činu pre nepríčetnosť trestne zodpovedný.  
 
Odôvodnenie:

	Policajt Obvodného oddelenia PZ v Krompachoch, uznesením sp. zn. ORP-152/KR-SN-2016 zo dňa 05.02.2016 začal trestné stíhanie a súčasne vzniesol obvinenie XXXXX pre prečin nebezpečné prenasledovanie § 360a ods. 1 písm. b/ Tr. zákona na tom skutkovom základe, že v dobe od začiatku mesiaca máj 2015 až najmenej do 25. januára 2016 v Krompachoch, na ulici Hlavnej, XXXXX pravidelne každý  deň, a to 4 až 5 x denne vyhľadával osobnú blízkosť zamestnankyne XXXXX, sledoval ju, prihováral sa jej otázkami týkajúcimi sa jej osobného a intímneho života, dotýkal sa jej, a to aj napriek tomu, že bol touto opakovane upozorňovaný, aby upustil od takéhoto konania, načo však tento znervóznel a začal byť agresívny, pričom aj  udrel XXXXX asi 4 x po chrbte a raz ju chytil za ruky a vytočil ju smerom k sebe, pričom takéto jeho konanie vzbudilo u XXXXX obavu o život a zdravie, z dôvodu ktorej sa pred obvineným v práci skrývala a vyhýbala sa kontaktu s ním a tiež to podstatným spôsobom  narúšalo i výkon jej zamestnania.       

V priebehu vyšetrovania vzišla potreba vyšetriť duševný stav obvineného XXXXX. Zo znaleckého posudku znalkyne z odboru psychiatrie XXXXX vyplýva, že obvinený trpí schizoafektívnou poruchou, manickým typom v chronickom priebehu. Ide o osobnosť simplexnú s hraničným intelektom a je prítomný postpsychotický defekt osobnosti. V čase spáchania skutku z dôvodu prítomnej duševnej poruchy nemohol rozpoznať protiprávnosť svojho konania a svoje konanie ovládať. Obvinený nie je schopný chápať zmysel trestného konania. Z psychiatrického hľadiska je jeho pobyt na slobode pre spoločnosť potencionálne nebezpečný. Znalkyňa mu odporúča nariadiť ochranné liečenie psychiatrické ústavnou formou. 

	Podľa § 23 Tr. zákona, kto pre duševnú poruchu v čase spáchania činu inak trestného, nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

	Podľa § 215 ods. 1 písm. e/ Tr. poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

	Vzhľadom na vyššie uvedené bolo potrebné rozhodnuté tak, ako je uvedené vo výroku tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Eva Gardošíková 
prokurátorka